Fréttirnar "tómt bull"
Donald Trump Bandaríkjaforseti segir það tómt bull að ráðgjafar hans hafi átt í samskiptum við stjórnvöld í Rússlandi í aðdraganda kosninganna í nóvember. Tveir dagar eru síðan þjóðaröryggisráðgjafi hans, Michael Flynn, sagði af sér.  Flynn sagði af sér vegna fullyrðinga um að hann hefði rætt viðskiptabann Bandaríkjanna gegn Rússlandi áður en Trump tók við embætti Bandaríkjaforseta.
Trump skrifaði á Twitter í dag að tengingin við Rússa væri "tómt bull" sem væri dreift til að fela þá staðreynd að mörg mistök hafi verið gerð í kosningabaráttu Hillary Clinton.
Í frétt New York Times í gær kom fram að bandarískir leyniþjónustumenn hefðu undir höndum samskipti milli fólks sem kom að kosningabaráttu Trumps við hátt setta yfirmenn í rússnesku leyniþjónustunni sem farið hefðu fram fyrir bandarísku forsetakosningarnar í nóvember.
Bandaríska leyniþjónustan komst að þeirri niðurstöðu í janúar að Rússar hefðu haft afskipti af kosningabaráttunni sem miðuðu að því að koma Trump til valda.
Trump lét fjölmiðla heyra það í færslum á Twitter í dag. Hann hrósaði hins vegar Fox-sjónvarpsstöðinni fyrir sína umfjöllun.
Sagði hann sem fyrr að nokkrir fjölmiðlar væru að dreifa "fölsuðum fréttum".
Þá sakaði Trump einnig bandarísku leyniþjónustuna um að hafa lekið upplýsingum og beindi spjótum sínum að Þjóðaröryggisstofnuninni, NSA, sem og FBI. Sagði hann þessar stofnanir hafa lekið upplýsingum til New York Times og Washington Post.
Einnig sakaði Trump Obama um linkind. "Krímskaginn var TEKINN YFIR af Rússum á meðan Obama var við völd. Var Obama of linur gagnvart Rússlandi?"
Donald Trump Bandaríkjaforseti segir það tómt bull að ráðgjafar hans hafi átt í samskiptum við stjórnvöld í Rússlandi í aðdraganda kosninganna í nóvember.
Tveir dagar eru síðan þjóðaröryggisráðgjafi hans, Michael Flynn, sagði af sér.
Flynn sagði af sér vegna fullyrðinga um að hann hefði rætt viðskiptabann Bandaríkjanna gegn Rússlandi áður en Trump tók við embætti Bandaríkjaforseta.
Þá sakaði Trump einnig bandarísku leyniþjónustuna um að hafa lekið upplýsingum og beindi spjótum sínum að Þjóðaröryggisstofnuninni, NSA, sem og FBI.
Sagði hann þessar stofnanir hafa lekið upplýsingum til New York Times og Washington Post.